Die Lucerna Faktor | Rachelle Du Bois
Clara Lux is die Ligblom van die Ryk van Lucerna wat Lig verskaf aan die heelal. Haar taak is om haar lig te laat skyn op die Waarheid, maar Timor van Falsum, die Ryk van Leuens, het ander planne. Hy waag dit om Lucerna binne te val en die Ligblom te steel in die afwesigheid van die heerser van Lucerna, Falco Scuro.
Die Donker Valk se lewensasem is gesteel – sy lig is weg. Hoe het hy hier gekom? By hierdie punt waar hy so verdwaal het in sy eie donkerte? Nie net is sy ryk duister nie, hy is in homself donker. Hy neem 'n eed dat hy Clara Lux, die Draer van Lig, sal vind en terug sal bring na waar sy hoort. Timor, die Opperheer van Leuens, beter vlug, want Falco Scuro sweer dat hy hom gaan vernietig. Sal Falco daarin slaag om sy geliefde Clara te vind voordat die bose Timor haar lig vir altyd verdoof?
LESERSOPINIE deur Louise Viljoen
Rachelle du Bois doen dit weer! Hierdie talentvolle skrywer se 13de eBoek, Die Lucerna Faktor, die tweede boek in die opwindende Faktor-fantasiereeks, is binnekort by Amazon.com te koop.